Om Jyllands Hedesletter og Teorierne for deres Dannelse. 137 
keglernes Faldretning, altsaa den lige Linie til Hodsager og 
Storaa. Karup Dalen maa (ligesom alle Dale) have udviklet 
sig fra neden, d.e. fra Egnen ved Hagebro, og dens Tilblivelse 
maa i første Linie skyldes Tilløb fra Davbjærg-Dollerup Egnen 
og fra Alheden; derefter maa efterhaanden sydligere Tilløb 
have udviklet sig, idet Erosionskløfterne aad sig opefter mod 
SØ. og overskar alle de Aaløb, ad hvilke Vandet hidtil havde 
fundet Vej til Holstebrodalen. 
De Dale, som gaar fra Karup Dalen mod Øst, har saaledes 
oprindelig været Hoveddale. De er alle normalt udviklede, 
for saa vidt som de følger Overfladens oprindelige Hældning. 
De fleste af dem er nu helt tørre og forladte. De betydeligste 
er (1) Hjortedal, der gaar fra Hagebro Egnen op gennem den 
nordlige Del af Alheden; noget før Dollerup grener den sig i 
to, af hvilke den sydlige er den ældste, og som begge gennem- 
skærer Vandskellet ved Dollerup. Kun den nederste Del af 
Hjortedal rummer nu en Bæk (Sejbæk). (2) Stendal, fra 
Karup By mod Øst,. fortsætter sig ogsaa et lille Stykke ind i 
Morænelandskabet. Denne Dal har udviklet sig i den oprinde- 
lige Lavning mellem Dollerup og Moselundkeglerne. 
Karup Dalens øverste Terrasse genfindes i begge de nævnte 
Sidedale. I Hoveddalen strækker den sig sammenhængende 
og veludviklet i den østre Dalside fra Hagebro til Karup 
Egnen, paa Dalens vestlige Side er denne Terrasse derimod 
næsten helt bortskaaret. Ovenfor Karup findes i Hoveddalens 
Sider kun enkelte højtliggende Terrasserester (saaledes ved 
Moselund paa ca. 82 m), som mulig tilhører samme Dan- 
nelsestid. 
Da Karup Dalen og dens vigtigste Grene fortsætter sig op 
gennem Vandskellet med anselig Bredde i Bunden, og da hele 
Dalsystemets Størrelse og Form viser hen til betydelige Vand- 
massers Arbejde, maa Systemet være udviklet under Med- 
virkning af Afløb fra Isranden (eller fra isdæmmede Søer 
mellem denne og Hovedvandskellet). 
D.K.D. VID. SELSK. OVERS. 1903. 39 10 
